Avía (Messenia)

Avía () on Kreikan kylä sekä samanniminen Dytikí Mánin kunnan kunnallisyksikkö (Δημοτική Ενότητα Αβίας, Dimotikí Enótita Avías) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 2 246 ja varsinaisen Avían kylän väkiluku 281 (vuonna 2011).

pienoiskuva|upright|Avían Neitsyt Marian kuolonuneen nukkumisen (Koímisis tis Theotókou) kirkko.
Avían kylä sijaitsee Mánin niemimaan länsirannikolla Messenianlahden rannalla noin 10 kilometriä kaakkoon Kalamátasta. Kylän aikaisempi nimi oli Paliachóra (Παληαχώρα) tai Palaiochóra (Παλαιοχώρα). Se nimettiin uudelleen samalla seudulla sijainneen antiikin aikaisen Abian kaupungin mukaan vuonna 1926. Abia oli Messenian ja Lakonian rajaseutua. Sen alkuperäinen nimi oli Ira, ja se sai kreikkalaisessa mytologiassa nimensä Herakleen pojan Hylloksen hoitajasta Abiasta. Avían kunnallisyksikkö käsittää Dytikí Mánin kunnan pohjoisosan.

Avía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dytikí Mánin kunnaksi yhdessä Léfktron kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Avían kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Altomirá Altomirá 47 Avía Akrogiáli 139 Avía 281 Megáli Mantíneia 191 Doloí Áno Doloí 82 Geranoú 9 Kalianaíika 59 Káto Doloí 141 Kitriés 101 Kámpos Kámpos 372 Orovás 24 Plátoma 25 Toúmpia 1 Kéntro Anatolikó 38 Chóra Gaïtsón 42 Kéntro 17 Vóreio 57 Pigádia Déndra 6 Krýa Vrýsi 8 Pigádia 3 Rizaná 27 Sotiriánika Charavgí 48 Drosopigí 0 Kourís 18 Sotiriánika 83 Stavropígi Málta 100 Stavropígi 327 Yhteensä: 2 246

 Lähteet 

 Aiheesta muualla 

Luokka:Dytikí Máni
Luokka:Peloponnesoksen entiset kunnat
Luokka:Peloponnesoksen kylät